
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	07.10.2026.
	
	Nr. AMD-26-491-rs




	Par satiksmi Krišjāņa Valdemāra ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu un ņemot vērā sabiedrības ar ierobežotu atbildību “TILTS” 01.10.2026. iesniegumu par objekta “Tramvaja sliežu ceļa nolietotā plātņu seguma remonta darbi Kr. Valdemāra ielā pie Nacionālā teātra” remontdarbiem:

1. Noteikt, ka no 09.10.2026. plkst. 22.00 līdz 12.10.2026. plkst. 6.00 tiek ierobežota transportlīdzekļu satiksme Krišjāņa Valdemāra ielā, posmā no Jēkaba ielas līdz ēkai Krišjāņa Valdemāra ielā 1, saskaņā ar satiksmes organizācijas shēmām (pielikumā).

2. Par darbu veikšanu atbildīgā kontaktpersona ir sabiedrības ar ierobežotu atbildību “TILTS” būvdarbu vadītājs Toms Muzikants (tālrunis 26593086, e-pasts: t.muzikants@tilts.lv).

3. Sabiedrībai ar ierobežotu atbildību “TILTS” no 09.10.2026. līdz 12.10.2026. Krišjāņa Valdemāra ielā nodrošināt:
3.1. ceļa zīmju izvietošanu saskaņā ar satiksmes organizācijas shēmām (pielikumā);
3.2. iedzīvotāju un uzņēmumu (kuri atrodas minētajos ielu posmos) transportlīdzekļu piebraukšanu pie dzīvesvietas vai uzņēmuma;
3.3. operatīvā transporta satiksmi;
3.4. nodrošināt remontdarbu izpildi;
3.5 sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Noteikt, ka transportlīdzekļu satiksmi Krišjāņa Valdemāra ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Krišjāņa Valdemāra ielā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors 
	K.Kauliņš




	Švarcbergs 67012709

